Kalvarijos herbas

Kalvarijos herbas – pagrindinis Kalvarijos miesto, Kalvarijos seniūnijos ir Kalvarijos savivaldybės heraldikos atributas.

 Aprašas 

Herbo skydas perskeltas į du laukus. Priekiniame raudoname lauke sidabrinė dantyta mūro siena su vartais bei bokštu virš vartų; arka ir dvi juodos šaudymo angos. Ant bokštelio juoda K raidė, stogas raudonas, viršuje auksinė vėliavėlė. Užpakaliniame mėlyname lauke auksinė Dievo apvaizdos akis. Virš skydo purpurinė kunigaikštiška kepurė su trimis perlais nusagstytais auksiniais lankais ir valdžios obuoliu viršuje. Skydo šonus puošia dvi, apačioje surištos raudonu kaspinu, žalios laurų šakelės su raudonais vaisiais.

 Simbolika 

Vartai tikriausiai simbolizavo Kalvariją (K raidė virš jų), o Dievo Apvaizdos akis (pagrindinis Ketverių metų seimo simbolis) – Dievo valia vykdomus darbus.

 Istorija 

Pirmąjį herbą 1705 m. išrūpino Mykolas Juozapas Sapiega. Vėliau Kalvarijai laisvojo miesto teises ir herbą – „iš dešinės pusės mėlyname lauke Dievo Apvaizda, kairėje pusėje raudoname lauke vartai su aukštu bokštu bei didžioji raidė K, apsupta apačioje surištomis laurų šakelėmis, virš kurių karūna“ – 1791 m. gruodžio 27 d. suteikė ATR valdovas Stanislovas Augustas privilegija Nr. 10.Kalvarijos herbas privilegijoje. Archyvai.lt (tikrinta 2011-01-27). Tą dieną valdovas Kalvarijos miesto delegacijai įteikė aktą-privilegiją apie Magdeburgo miesto teisių suteikimą.Kalvarijos miesto atsiradimas ir raida. Kalvarija.lt (tikrinta 2025-08-21). Kalvarijos herbas iš kitų išsiskyrė tuo, kad jo skydas buvo papuoštas dviem palmės šakelėmis ir kunigaikštiška kepure viršuje. 1792 m. savivalda ir herbas panaikinti.

XIX a. pabaigoje kilus susidomėjimui senaisiais herbais, dailininkas Tadas Dmachovskis iš privilegijų perpiešė daugelį herbų ir juos aprašė leidiniuose „Kwartalnik litewski“ (1911) ir „Litwa i Rus“ (1912), tarp jų buvo ir Kalvarijos herbas, tik herbe buvo sukeistos pusės. Tą pačią klaidą pakartojo 1920 m. Bronius Šaliamoras ir vėliau 1935 m. Marijanas Gumovskis.Kalvarijos miesto herbo istorija. Kalvarijosvb.lt (tikrinta 2025-12-09).

Iš naujo pagal 1791 m. privilegiją atkurtą herbą 1991 m. balandžio 17 d. nutarimu I-1237 patvirtino AT pirmininkas Vytautas Landsbergis. Etalono autorius – dailininkas Juozas Galkus.

 Šaltiniai 

Herb
Kategorija:1991 m. patvirtinti Lietuvos gyvenviečių herbai
Kategorija:Kalvarijos savivaldybės gyvenviečių herbai
Kategorija:Lietuvos miestų herbai
Kategorija:Lietuvos savivaldybių herbai